Un roman fantasy romanesc despre lupta, identitate si speranta. In Dasos, faimosii si maruntii convietuiesc intr-o aparenta armonie, respectand cutumele impamantenite de stramosii lor. In adancul unor constiinte, insa, se insinueaza dorinta de schimbare. Asa ca traditiile ajung sa fie chestionate - de razvratiti precum Anni, Meleina, Sevasta, apo Palaga, Felip sau Sandru -, intrigile si misterele, sa fie tesute, armele, sa fie potrivite pentru confruntari, vasele, sa fie pregatite pentru calatorii indelungate. Tuturor, li se alatura vrajitori, musati, zane si sburatori. Si abia de aici aventura incepe cu adevarat. Plonjeaza in Schimbare, asadar, pentru a evada intr-o lume fermecatoare. Intr-o societate in care soarta fiecaruia este decisa de altii, Anni indrazneste sa sfideze regulile si sa-si croiasca propria cale. Prinsa intre loialitate, supravietuire si dorinta de libertate, ea descopera ca schimbarea are intotdeauna un pret. Si nu e singura. Romanul Ligiei Ruscu este un fantasy de extractie romaneasca, construit pe o lume profund stratificata, in care puterea sta in mainile catorva, iar resursele rare, precum rud-ul, devin cheia controlului. Imbinand o intriga tensionata cu reflectii asupra destinului si revoltei, Schimbare pare sa evoce spiritul romanelor lui Robin Hobb, dar ramane inradacinat intr-o estetica unica, cu influente din mitologiile locale. Pentru cei care iubesc lumile fantastice complexe, eroii care contesta statu-quo-ul si povestile despre lupta, identitate si speranta, romanul Ligiei Ruscu este un univers in care pierderea de sine devine o adevarata incantare. - Marian Coman Noul roman al Ligiei Ruscu, o aventura cap-coada, se devoreaza pur si simplu. Fiecare pagina creeaza dependenta. Si vrei mai mult, tot mai mult. La final, iti va fi dificil sa te desparti de universul Schimbarii. Pentru ca ai dat peste o carte antrenanta, construita impecabil, cu doze precise de suspans, croita dupa chipul si asemanarea lumii acesteia, dar cu mijloace fantasy, plamadite cu istoria, folclorul si mitologiile autohtone, cu cateva arome locale si teme universale, cu niste calatorii initiatice, cu protagoniste si protagonisti incredibili si-o atmosfera inedita. Pe scurt, pentru ca ai in fata un roman memorabil, scris de o povestasa veritabila, pe care m-as bucura sa o (re)descoperi. - Eli Badica, coordonatoarea imprintului n'autor \n